UVÁDZA
SPOLOČNE
Pane, o minútu ideme.
Ešte raz gratulujem.
Neozvala sa Betty, moja dcéra?
Nie, pane. Volali sme jej viackrát.
Dobre.
Ďakujem.
Dobre, New Hampshire, o chvíľu je to tu.
Ste pripravení?
Pripravení na Rossa! Pripravení na Rossa! Pripravení na Rossa!
Pripravení na Rossa!
Dámy a páni, nastupujúci prezident Spojených štátov amerických,
Thaddeus Ross!
Ďakujem.
Dnes Amerika prehovorila
v jedných z najdôležitejších volieb našej doby.
Rozpoznali sme naliehavosť tejto chvíle.
Od zmiznutia polovice ľudstva
a vynorenia nebeskej hmoty v Indickom oceáne
to vyzerá, že hrozby, ktorým čelíme, budú pribúdať.
Ale jediný spôsob, ako ich môžeme prekonať, je spoločne!
Prezident Ross sa v ďakovnom prejave venoval súdržnosti ...
Z GENERÁLA PREZIDENTOM
... ale v minulosti bol iný,
hlavne pri spolupráci s hrdinami ako Kapitán Amerika.
Dvaja hlavní vodcovia krajiny
budia pochybnosti, či prekonajú svoju občas búrlivú minulosť
zoči-voči budúcim výzvam.
- Počas služby ako generál... - Tu máte, Kapitán.
Nič neplaťte. Na účet podniku.
Vďaka, Charlie.
... po čom Rossovi prischla prezývka „Lovec Hulka.“
Keď Hulk a Abomination napáchali spúšť v Harleme,
niektorí Rossa kritizovali za vraj „neoprávnený výbuch“
počas tlačovej konferencie.
Mnohí ho obviňovali aj za vedľajšie škody,
že práve jeho vytrvalé prenasledovanie Bannerovho Hulka viedlo k ničeniu.
To viedlo aj k odcudzeniu zvoleného prezidenta s jeho dcérou,
doktorkou Betty Rossovou, expriateľkou Brucea Bannera.
Ale po náhlom zvrate udalostí si dokázal napraviť povesť
a utíšiť najväčších kritikov
zadržaním muža, ktorý zapríčinil zrod Abominationa.
PREKRÁSNY NOVÝ SVET
O PÄŤ MESIACOV
OAXACA, MEXIKO
Čo máme?
Žoldnieri SERPENT-u pred hodinou priniesli balíček.
Čoskoro ho predajú kupcovi.
Vieme, čo majú?
Podľa Bieleho domu je to tajné.
Ako inak.
Kde je Orol jeden? Máme povolenie.
Orol jeden práve vstupuje do cieľového priestoru.
Ukáž tajné vstupy do budovy.
Tajné? Vážne? Asi ste nový.
Vyčkajte.
- Sam, SEAL prídu o šesť minút. - Rozumiem.
Dopekla, to ako spravil?
Tá výbava je dar od Wakanďanov za pomoc.
Vraj aj baliaci papier vyrábajú z vibránia.
Nie, človeče, žartujem. No tak.
Joaquin, Redwing zachytil vnútri rukojemníkov.
- Idem dnu. - Zamietam.
Priorita je balíček.
Nech SEAL nájdu balíček.
Ja mám rukojemníkov.
Redwing, pošli im sken budovy.
Čo je?
To je Sidewinder.
Šéf SERPENT-u.
Ten tu nemá byť.
SPOLOČNOSŤ SERPENT
Vy sa modlíte, padre.
Kupec mi povedal, že sa stretneme tu.
Neodídem, kým nedostanem peniaze, ktoré mi dlhuje.
Neprišli sme až sem, aby sme počúvali ruženec, otče.
Kde je kupec?
Neviem.
- Neviem. - Nie, neviem, neviem.
Zabite ich.
- Nie. Nie! - Jedného po druhom.
Je tu Kapitán Amerika. Počujete?
Pohyb, pohyb, pohyb!
Odneste balíček preč.
SERPENT odváža nádobu, Sam.
Teraz mám dosť práce!
Redwing, na môj povel.
Stojte.
Ustúpte! Inak ich zastrelíme.
Nebojte sa.
Boli ste veľmi odvážni.
Ďakujem, Kapitán Amerika. Ďakujem.
- Ďakujem. - Niet za čo.
SERPENT s nádobou uniká, Sam,
a Sidewinder ide do kaplnky.
Ja už viem, čo skúšaš.
Nemôžeš byť na dvoch miestach.
Dobre, tentoraz.
Ale nedaj sa zabiť.
Neumrieť. Jasné.
Kupec sa neukázal.
Asi potrebujete lepších klientov.
Nemusíte sa báť.
Ja zistím, kto márnil môj čas.
Vy máte väčšie problémy.
Kapitán Amerika, ktorého som chcel zabiť, bol väčší.
Rád som ťa sklamal.
Určite sa ľahko zložíš.
Nie tak ľahko.
Nie tak ťažko.
Počul som prasknúť rebro.
Chceš chvíľku?
Nie. Nie, skončime to.
Dnes mám ešte prácu.
Dofrasa.
Nikto to nevidel.
Sam, balíček zaistený.
Pridám si tvoju hviezdu do zbierky.
Chceš chvíľku?
Myslel som si.
Nechajte nám niečo, Kapitán.
Má zlomenú ruku, tak buďte nežní.
MAJ TVÁR VŽDY K SLNKU A TIENE PADNÚ ZA TEBA
„Maj tvár vždy k slnku a tiene padnú za teba.“
Ten citát bol Bettin nápad.
Stále sa s vami nerozpráva?
Nie.
Neverí, že som sa zmenil.
Naozaj zmenil.
Ďalšiu šancu asi nedostanem.
Blížim sa k prvým sto dňom vlády, Leila.
Tie ma budú definovať.
Tá dohoda musí vyjsť.
Haló?
Pán prezident, misia bola úspešná.
Dobre, hovorte.
Kapitán a SEAL zachránili rukojemníkov.
Balíček zaistený a na ceste do USA.
Čo váš brat?
No toto, nezabudli ste.
- Je v letectve. - Áno.
Zrejme kvôli vám.
Nevyčítam mu to.
Zvláštne miesto na odovzdávku, však?
Nechránené, ťažko brániteľné.
Chcel ten kupec vôbec prísť?
Akože SERPENT podviedli?
Čo vravia?
To isté. Predaj bol anonymný.
Päťdesiat miliónov za krádež nádoby cestou do Japonska.
A prísť sem na stretnutie s kupcom.
Dajte vedieť, ak nájdete Sidewindera.
- Dobrá práca. - Ďakujem.
Ako vidíš, neumrel som,
a ľudia vravia, že štýlovo.
Kto to vraví?
- Ľudia. - Ktorí?
Všetci.
Všetci to vravia.
Na mne tvoj starý oblek vyzerá ako nový.
Tie chrániče holení máš naopak.
Žartujem.
Vyzeráš dobre, kamoš.
Dobre. Beriem.
Tak už ma zoznámiš s Ant-Manom?
Nie.
Aspoň ma nauč ten vzdušný kop.
Pozri, ak mám byť Falcon, musím vedieť všetko.
Na to ešte pripravený nie si.
Ale mám niekoho, kto ťa naučí úplné základy.
Jasné.
Ale s ľuďmi to veľmi nevie.
Tak sa musíš naučiť čušať.
Dokážeš to?
Obľúbi si ma, človeče! Neblázni!
- To nie je správna odpoveď. - Obľúbi si ma.
BALTIMORE, MARYLAND
Ako, Originál?
Kto je ten fešáčik?
„Fešáčik“? Dedo o mne nevie?
Som nový Falcon.
- To nie si. - Ale som.
Toto je Joaquin Torres.
Pracujem s ním tri roky. Ešte som nezistil, ako ho umlčať.
Čo sa tu učí? Ortopédia?
Ako zasa chodiť, keď si zlomíš kĺb?
Doriti.
To je Isaiah Bradley.
Ten Isaiah Bradley?
Som so zabudnutým Kapitánom? Prečo si nič nepovedal?
Je mi cťou spoznať vás.
Vaše misie v Kórei sú legendárne.
A potom už nič?
Svet sa zmenil. Zišiel by sa ďalší supervojak.
Vláda Spojených štátov ma na 30 rokov uvrhla do väzenia.
Desaťročia na mne robili experimenty.
Fuj, to je naprd.
Môžeme začať?
Poďme.
Žiadne vibrániové krídla,
žiadny štít, žiadne supervojacké sérum.
Chcem vidieť, či zvládne tri údery.
To mu vráť, Sam!
Kapitán versus Kapitán!
To bol prvý.
Poďme!
Ortopédia!
To je druhý.
Prepáč. Čo si vravel?
Vidíš? S ľuďmi to nevie.
- V boji posledný úder... - Je jediný, ktorý zaváži.
Viem. Sklapni, ale vďaka.
Tak teraz ja, som pripravený.
Kapitán Amerika si nemôže robiť prestávky. Poďme.
Toto musím vziať.
Nerobím si prestávku.
- Stále tam máte fóliu. - Nie, ja ne...
Možno som ju tam chcel.
Mám vám zväčšiť text?
Nech ho viete čítať?
Áno, počkám na prezidenta.
Kam idete?
Chceš o tom hovoriť?
Keď mne sa to jednoducho nepozdáva.
Kapitán Amerika poslúcha prezidenta.
Prezidenta krajiny, ktorá ti ukradla život?
Nielen to.
Je to Thaddeus „Búrlivák“ Ross.
Ten sráč si tú prezývku vyslúžil.
Viem, Isaiah, z osobnej skúsenosti.
Spomeň si, Ross ma zatvoril do Raftu.
Lovil mňa, Steva a Natašu celé roky.
Tak prečo mu slúžiš?
Kým je to tak, Kapitán Amerika zastupuje ľudí ako on.
Ty nemáš prečo pracovať pre vládu.
Vidíš, čo sa vonku deje?
Krajina stratila smer.
Keď stojím pri prezidentovi, aj keď je to Ross,
dáva to ľuďom nádej.
No tak, trochu mi ver.
Mám kamošku v Bielom dome.
Dá mi vedieť, ak Ross začne robiť niečo zlé.
To neznamená, že zabúdam na teba.
Vidím, čo robíš.
Čo?
Skúšaš na mňa poradenské drísty.
Dôveruj mi.
Všetko si to uvedomujem, jasné?
Viem, že Ross sa nikdy nezmení,
ale je prezident.
Tak mi povieš, čo chcel, či ma necháš hádať?
Pozval Joaquina a mňa do Bieleho domu
a ja že pod jednou podmienkou.
Ak pridá na pozvánku aj teba.
Viem, že odmietneš, ale...
bude pre mňa veľa znamenať, ak pôjdeš.
Len ti...
musíme kúpiť oblek.
Ja mám oblek.
Naozaj?
Tak prečo stále chodíš v tých vydratých teplákoch?
No tak, ideš či nie?
Vidíš, Isaiah? Toto myslím.
Teraz ideš do Bieleho domu. Pozri na to.
- Vyzeráš dobre. - Páni.
Vyzliekol som ťa z teplákov.
Pozri sa teraz na seba.
Nevedel som, že šijú také veľkosti.
Hej, v tomto som si bral Faith.
Okej, dobre.
Iste by bola hrdá.
To dúfam.
Je zvláštne ísť rovno do brucha šelmy.
Prezident pozýva
- Iste to nie je ľahké. - Nie.
Preto oslavujme.
Mne je jedno, či je pri moci Ross.
Sme čestní hostia v Bielom dome!
Kedy sa to stáva?
A poslali nám limuzínu.
Čó?
A vyzeráme dobre.
- Hej. - Čó?
Starký, máš aj dobrý parfum.
Čó?
A pepitový oblek.
A máme tu kvalitný chľast.
Máme párty!
SVETOVÝ SAMIT O NEBESKOM OSTROVE
Kapitán Amerika!
Kapitán, Kapitán, pozrite sem!
- Pozrite sem! - Pán Bradley!
Aj sem!
Isaiah.
Ó, páni, pozrite sa na to!
Musíme sa odfotiť.
Dobre.
Tres amigos na tri.
Moja nová tapeta. Pozrite.
- Dobrá. - Hej?
Pošleš mi ju?
Hej, hneď cez AirDrop.
Viete, čo je AirDrop, však?
Isteže viem, čo je AirDrop.
Čo je AirDrop?
Už ju asi máte.
Stlačte „Prijať“ a je.
- To som spravil. - Prepáčte, páni.
Prezident potrebuje pána Wilsona.
Stretneme sa vo vnútri.
- Ahoj. - Ahoj.
Sam, len si ho vypočuj.
Prečo? Do čoho sa rútim?
Toto nie je tá fotka, čo si spravil.
Poslal som zlú fotku.
Božemôj.
To je výborný postreh. Zvážim to.
Wilson.
Ľudia, môžete nás nechať?
Vďaka.
Príkaz od doktora.
Nie je to cigara, ale lepšie ako dáka žuvačka.
Vďaka, že ste prišli.
Vitajte v Bielom dome.
Ďakujem za pozvanie, pane.
Musím priznať, stále si zvykám na ten nový imidž.
Nuž, povedali: „Buď si necháš fúzy, alebo prehráš voľby.“
Vďaka za pomoc v Mexiku.
Získanie tej nádoby možno zachránilo túto dohodu.
Robil som svoju prácu, pane.
Nie vždy sme sa zhodli,
koľko voľnosti si vylepšení jednotlivci zaslúžia.
Ale to, čo ste dosiahli vy, ma prinútilo zvážiť to.
Preto chcem, aby ste mi vy, Kapitán Amerika,
pomohli znova vytvoriť Avengerov.
- Avengerov? - Áno, pane.
Pri všetkej úcte, pane,
keď ste schválili Sokovijskú zmluvu,
Avengerov ste rozbili.
Prečo meníte názor?
Teraz zastupujem všetkých Američanov.
Dočerta, polovica z nich by tu bez Avengerov ani nebola.
Krajina to potrebuje.
A keď sa nezhodneme, ako riešiť situáciu,
čo potom?
Vyriešime to spoločne.
Pozrite, nemusíte odpovedať hneď.
Len si to premyslite.
Premiér Ozaki.
- Rád vás vidím. - Aj ja vás.
Vďaka, že ste prišli.
Takže.
Sam Wilson, pán premiér Ozaki.
Nie zlé.
Chcete fotku?
Iste.
Sam, prosím.
Trochu bližšie k sebe.
- Ďakujem, páni. - Ďakujem.
Ďakujem.
Stojte pri mne.
Ukážeme svetu lepšiu cestu vpred.
To bolo nečakané.
Možno je to príležitosť.
Takže?
Aké to bolo?
Požiadal ma obnoviť Avengerov.
Počkaj, čo?
- Paráda. - Ja neviem.
Museli by sme pracovať pre neho.
Dámy a páni,
prezident Spojených štátov amerických Thaddeus Ross.
Dobrý večer všetkým. Dobrý večer.
Je mi veľkou cťou privítať vás
SVETOVÝ SAMIT O NEBESKOM OSTROVE
v Bielom dome v tento historický večer.
Keď sa v Indickom oceáne objavila nebeská hmota,
spravili sme to, čo robíme často.
Sporili sme sa o ňu.
Krajiny sa pretekali, aby ju vyhlásili za svoju,
zriadili výskumné centrá, aby využili jej zdroje.
RAFINÉRIA
To, čo sme našli vnútri ostrova,
nie je nič menej ako objav tisícročia.
Jeho potenciálne využitie v technológii, v medicíne,
v obrane, je nezmerné.
Je ešte nezničiteľnejše ako vibránium.
A nemá ho v moci izolacionistická krajina.
Dámy a páni,
predstavujem vám
adamantium.
ADAMANTIUM NAJVŠESTRANNEJŠÍ PRVOK
RAFINOVANÁ VZORKA
Prvú a jedinú rafinovanú vzorku
ukradli z japonského ťažobného miesta.
Ale našťastie sme ju opäť získali a je na bezpečnom mieste.
A musíme za to poďakovať dvom neuveriteľne odvážnym mužom.
Joaquinovi Torresovi a nášmu Kapitánovi Amerika Samovi Wilsonovi.
To, čo teraz spravíme s týmto objavom,
rozhodne o tom, ako nás história bude súdiť.
Ak schválime túto dohodu,
spoločne môžeme vyrábať dostatok adamantia,
aby sme ho férovo a spravodlivo distribuovali do celého sveta.
- Nikoho neukrátime. - Ja som pán Blue
Pane, sadnite si.
Isaiah! Čo to robíš?
Sam!
- Pane, ste zranený? - Nie.
Choďte, choďte, choďte!
Pán prezident, poďte so mnou.
Doriti.
Isaiah!
- Ihneď na zem! - Ani hnúť!
Čo sa deje?
Ja neviem. Ale musíš prestať.
- Stáť! - Nie!
Nemôžem ísť naspäť do basy, Sam.
Uteč, a bude to ešte horšie.
Prosím ťa, Isaiah.
Hej, opatrne!
Pozor na môj oblek!
Prosím, pozor na môj oblek.
Kapitán, nesmiem vás tam pustiť.
Hej!
Sam!
Pane. Pane, nemôžete...
Pane!
- Prepáčte, pán prezident. - Hej, hej!
On tu zostane.
Všetci ostatní von.
STREĽBA V BIELOM DOME SUPERVOJAK VO VÄZBE
Agentka Taylorová, aj vy.
Ste v poriadku?
To by som sa mal pýtať ja vás.
Nie prvýkrát na mňa strieľali.
Viem, ako to asi vyzerá, ale...
Dáte nám chvíľku?
Zostane.
To je Ruth Bat-Seraphová, moja bezpečnostná poradkyňa.
Pane, je nemožné, že to spravil Isaiah.
- Ale spravil. - Možno ho donútili.
Ozaj bránite muža, ktorý sa práve pokúsil zabiť prezidenta...
- Nevieme, čo sa stalo. - Dosť.
Čo vieme?
Päť strelcov.
Isaiah bol jeden z nich.
Aj tajní agenti a aktívni vojaci.
Bol to koordinovaný teroristický útok, pane.
Čo ešte?
Tá pieseň pred streľbou bola asi signál na útok.
Pane, Isaiah vyzeral byť mimo.
Nemal potuchy, kde je.
Tak čo navrhujete?
Dovoľte mi to vyšetriť.
Nie ste príliš zaangažovaný?
Pane, prenikli do vášho štábu.
Teraz je možnosť ďalšieho útoku.
A čo také viete ponúknuť,
čo celý náš výzvedný a obranný aparát nie?
Nebudem sedieť a Isaiah...
Pozrite, viem, aký je Bradley pre vás dôležitý.
Ale zvážte, ako by to vyzeralo.
Kapitán Amerika vedie osobné vyšetrovanie priateľa,
ktorý chcel zavraždiť prezidenta.
Isaiah pre túto krajinu obetoval všetko.
Je vojak. Vlastenec.
Nemal dôvod spraviť to.
Mal kopu dôvodov.
Bol vo väzení za záchranu svojich mužov,
experimentovali na ňom 30 rokov.
Veci, čo s ním robili, by zlomili každého.
Pane, pozvali ste ma pracovať spoločne. Tak pracujme spoločne.
Bohužiaľ, tá ponuka vypršala, keď sa ma váš priateľ pokúsil zabiť.
Sam, vy by ste ani nemali byť v takýchto situáciách.
Nie ste Steve Rogers.
Ruth, máte moju plnú právomoc túto vec ukončiť.
Než túto dohodu narušia ešte viac.
Takže tak?
Končím?
Končíte.
To je blbosť a vy to viete.
To je politika.
Radšej sa umúdrite, synak.
„Synak“. Kto ti je „synak“?
Sam. Dočerta, čo stváraš?
Očistím Isaiaha.
Vraziť tam mu nepomôže.
- Maj Rossa na svojej strane. - Rossa?
Otvor oči.
Ponúkam pomoc a on ma zruší.
Ross je na svojej strane. Vždy bol.
Buď to nevidíš, alebo nechceš.
Hej.
Nebuď taký.
Akože aký?
Taký, čo si všetko komplikuje.
Tak asi som taký.
Krajina je v stave pohotovosti.
Ministerstvo spravodlivosti naznačilo,
že bude pre Isaiaha Bradleyho navrhovať trest smrti.
Len päť minút, Kapitán.
Za toto mi hrozí vojenský súd.
Cením si to, Payumo.
Áno, pane.
Ako sa držíš?
Nie veľmi dobre, brat Sam.
Isaiah.
Pozri mi do očí. Povedz, že si sa nespriahol zabiť Rossa.
Isteže nie.
Tak čo ťa prinútilo strieľať na prezidenta?
- Ja neviem. - Musíš mi dať viac než „ja neviem.“
Pamätáš si vôbec niečo?
Dal som sa ostrihať,
vzal oblek z čistiarne a šiel za tebou.
Šli sme v limuzíne,
spravili sme si fotku.
Ale môj telefón začal akosi blbnúť.
A potom sme šli do Východnej sály.
V jednej chvíli sedím tam a v druhej stojím v tom parku.
Mal som radšej zostať doma,
starať sa o seba.
Nemôžeš za to.
Niekto za tým je.
Sam, ja len nechcem, aby toto ublížilo tebe.
Navyše...
Pozri, tentoraz sa z toho už nedostanem.
Ja tu umriem.
Nie, neumrieš.
Dostanem ťa von.
- Chceš mi pomôcť? - Samozrejme.
Už sem nechoď.
Dozorca.
Seržant Payumo, chcem kópiu toho rozhovoru.
Pozriem si ho znova.
Áno, pani.
A dobrá práca s Wilsonom.
Oznámte mi, keď príde znova.
Vykonám.
Prenikol si tam?
Asi som spáchal velezradu a špionáž,
ale vnikol som do sledovacieho systému Bieleho domu.
Čo mám hľadať?
Keď tam Isaiah začal vyvádzať,
spomenul som si na priateľa.
Ovládali ho spúšťacími slovami.
Hovoril s Isaiahom niekto cudzí?
Nie, prišli sme tam, spravili sme si fotku,
poslal som mu ju, nič nezvyčajné.
Ale vravel, že mu blbol telefón.
Hej, hej, hej.
Sam, asi niečo mám.
Čo?
Jeho telefón akosi bliká.
Doriti, to isté sa deje aj ďalšiemu zo strelcov.
PLK. HUNTER BARCROFT ARMÁDA USA
HOSŤ: ISAIAH BRADLEY
Čo dopekla...
Správca Cooper, tu je Ross.
Väzeň je v bezpečí?
Môžem potvrdiť, že väzeň je vo svojej cele.
Sledujeme toho bastarda?
Osobne.
Práve na neho pozerám, pane.
Ďakujem, Cooper.
Ja ďakujem vám, pán prezident.
Stále myslím na to v Mexiku.
Boli sme v Bielom dome, lebo kupec neprišiel.
Prečo si najmeš SERPENT, ak si potom neprídeš po balíček?
Možno čakali, že príde Kapitán Amerika.
Čo ak kupec chcel, aby prišiel?
A nás chcel v Bielom dome?
Ale ako kupec vedel,
že dostaneme pozvánku alebo že ty pozveš Isaiaha?
Kupec nás musí akosi sledovať.
Ďalšia vec.
Ruth Bat-Seraphová, Rossova bezpečnostná poradkyňa,
zisti o nej, čo sa dá.
Rozumiem.
Zavolám neskôr.
Cieľ eliminovaný.
Čakajte na potvrdenie.
Neprišili ste až z Mexika len vyhodiť mi auto do vzduchu.
Takže ste sa s kupcom udobrili.
Chcem ho k telefónu.
Uvidím, či to vyriešim.
„Či to vyriešite“?
Kupec mi všetko povedal.
Spomenul, že ak prežijete ten granát,
je 77 % šanca, že sa ma pokúsite presvedčiť.
A vidíte.
Kupec mi vlastne povedal veľa.
Keď sa v Mexiku neukázal,
súhlasil, že dá dvojnásobok, ak vás zabijem.
Nevie však, že by som vás zabil aj zadarmo.
Ako často dostaneš šancu zabiť Kapitána Amerika?
BIELIDLO
Bez svojej výbavy ste zúfalý.
Nie.
Len trochu úskočnejší.
Haló?
Výborne, Kapitán.
Ale nebude sa vám páčiť, čo ešte príde.
Kto je to?
Ako môžeme dôverovať vášmu vedeniu,
keď neviete udržať poriadok ani vo vlastnom dome?
Máme tých strelcov vo väzbe.
Ja žiadam len o trpezlivosť.
Trpezlivosť?
Od Lovca Hulka?
To bolo už dávno.
Nuž, pán prezident, včera ma vo vašom dome skoro zabili.
A vy ste dnes stále zamknutý vo svojom bunkri.
Vy nie ste v pozícii žiadať čokoľvek.
Súhlasím.
Mali by sme v tomto rozhovore pokračovať inokedy.
Páni, počkajte.
Prosím.
Táto dohoda je príliš dôležitá, aby len tak padla.
Dali sme sľub našim národom.
Dali sme sľub svetu.
Musíme zvíťaziť.
Potrebujeme, aby Japonsko pokračovalo.
A neúčasť pána premiéra Ozakiho hovorí za všetko.
Dostanem Japonsko opäť za stôl.
S Ozakim sa poznáme dlho.
Pokúša sa o znovuzvolenie.
Potrebuje potvrdiť svoje vodcovstvo touto dohodou.
Dobre, pán prezident, my budeme trpezliví,
kým opäť presvedčíte Japonsko na jednanie.
Ale ak nie, budeme musieť vziať vec do vlastných rúk.
Musím odtiaľto vypadnúť.
Sadnite si.
Ešte neskončili prehliadku.
Čím dlhšie tu zostávam,
tým slabší vyzerám.
Čo sa ti stalo?
Sidewinder ma vystopoval.
Zdá sa, že spravil oveľa viac.
Už je v policajnej väzbe.
- Doriti, si v pohode? - Budem.
Posledný hovor, vysleduj ho.
Dobre.
Ty, počúvaj.
Rossova poradkyňa Bat-Seraphová,
narodená v Izraeli a vycvičená v Červenej izbe.
Bývalá vdova.
Takže sa jej nepleť do cesty.
Ver mi.
Hej.
Toto je čudné.
Isaiah mal Rossa priamo na rane.
Nemohol minúť.
Ja to nechápem.
Načo toľká snaha, a potom ho nezabijú?
Neviem.
Doriti. Asi som našiel Sidewinderovho posledného volajúceho.
V pustine v Západnej Virgínii.
Pri dákom lese.
TÁBOR ECHO JEDEN
V databáze je jediné meno.
Tábor Echo jeden.
Žiadne satelitné zábery.
Mimo leteckých trás.
Nablízku žiadna infraštruktúra.
- Patrí armáde? - Hej.
Tam ťa pošlú a už neodídeš.
Ross mi kázal nezasahovať.
Je len prezident Spojených štátov.
Nemusíš ísť so mnou.
Viem. Preto je to také šľachetné.
Vezmi výzbroje, koľko odnesieš.
Neviem, kedy sa vrátime.
To akože vyrážame hneď teraz?
Hej.
Doriti. Dobre.
Západná Virgínia je ďaleko, budeme potrebovať jedlo.
Prečo som ťa volal?
Čo? Čakaj, čakaj!
Počkaj!
Ruth Bat-Seraphová.
Isaiah Bradley je v cele 14.
- Ďalší strelci v pätnástke. - Okej.
Potrebujete sprievod?
To hádam zvládnem.
- Vďaka. - Iste, pani.
Chcem ich vypočuť po jednom.
Môžete... Prepáčte?
Payumo. Hovorím s vami. Hej!
Prestaňte! Odhoďte zbraň!
Payumo, čo to robíte?
Odhoďte to.
Ja som pán Blue
Keď vravíš...
Pridaj na tempe a odhodlaní.
Makaj, aby si sa tam dostal.
Zostaň v dráhe. Zostaň v dráhe. Poďme.
Na trojku!
Máš svoj cieľ, máš cieľ, bejby.
- Teraz nerieš rýchlosť. - Dosť.
Mysli na smer. Mysli na smer.
Ak sa doktorka Ecclesová spýta,
povedzte jej, že som dal celých päť míľ.
Ten pohľad.
V Tokiu pristaneme o 6:00.
Stále si myslíte, že je to zlý nápad?
Ktokoľvek zosnoval útok na Biely dom, je stále na slobode.
Medzištátne cesty sú nepredvídateľné bezpečnostné riziko.
Sotva sme pri tomto kongres dokázali zjednotiť.
Ak stratíme medzinárodných partnerov,
dohoda stroskotá.
Musím to dotiahnuť.
Tri míle a kúsok.
To poviem Ecclesovej.
Päť.
- Päť. - Päť.
Vieme, kde je Wilson?
Pred pár hodinami opustil s Torresom základňu.
Zahodili mobily.
Nevieme, kde sú.
Nechcem ďalšiu premennú, ktorú nemám pod kontrolou.
Zavolajte tím, nájdite ho, priveďte ho.
- Áno, pane. - Hej.
Aktualita z Washingtonu. Prezident Ross ide do Japonska
len deň po pokuse o atentát...
Toto ste asi hrávali v kuse.
- Dočerta, je to ťažké. - Hej.
- Dôležitá schôdzka... - Ako sme ďaleko od tábora Echo jeden?
... za rastúceho napätia okolo Nebeského ostrova.
Ešte asi tak hodinu cesty.
Sam, v Isaiahovom väzení sa strieľalo.
Je v poriadku?
Isaiah áno, ale ostatní... sú mŕtvi.
Doriti.
Vrátime sa?
Nie.
Pokračujeme.
Kupec je fakt chytrý, ale nezhltneme návnadu.
Isaiahovi pomôžeme, len ak zistíme, kto je za tým.
A ktokoľvek za tým je,
nechce nás mať blízko.
volá... Správca Cooper
Cooper.
Čo sa deje?
Pán prezident, ako predbežné opatrenie som väzňa premiestnil...
Prezident Ross, chýbajú mi vaše návštevy.
Povedzte mi.
Kladiete si vôbec otázku, kto púšťa tú hudbu?
To vy.
Biely dom,
ten pokus o atentát.
Dá sa tak povedať.
Pomohol som vám viac než hocikto iný.
Aby ste dostali, čo chcete.
Čo chcete?
Chcel som späť svoj život, ale na to je už neskoro.
Pochopte...
Pochopte, v akej som pozícii.
- Ja... - Ja chápem.
Nechali ste ma hniť v tomto väzení.
A bolo mojím prekliatím sledovať vašu zradu zapísanú v pravdepodobnostiach.
Teraz sa už rozhodujem sám.
Ešte príde toľko prekvapení.
Keď skončím,
všetci budú presne vedieť, čo ste zač,
a Betty vami bude opovrhovať ešte viac.
Zbohom, pán prezident.
Čo sa deje?
Dám vás na samotku.
Hej.
Nikto ma znovu na samotku nezavrie.
Na vašu ochranu.
Poviem vám to ešte raz na vašu ochranu,
ja už nikdy viac do diery nepôjdem.
Nebudem schopná zaručiť vám bezpečnosť.
Bezpečnosť už nie je, čo bývala.
Stále si myslíte, že som s tým niečo mal?
Neviem.
Pán prezident.
Prestaňte s tým, čo robíte.
Tábor Echo jeden bol odhalený.
Áno, pán prezident.
Vstupujete do zóny rádioastronomických zariadení
Tu je to.
Tábor Echo jeden.
Teleskopy sú iste len krytie.
Musíme zistiť, čo je dolu.
Máme tu kamery a strážcov.
Redwing, prerež plot a sprav slučku videa.
Máme 28-sekundové okno, aby sme prešli cez strážcov.
Dvere musíme otvoriť ručne.
Tri, dva, jeden,
poď.
Pätnásť sekúnd.
Snažím sa!
Doriti!
Nie sú tu väzni.
Prečo je vo väzení labák?
Čo je to za miesto?
Grayburn College Samuel Sterns
Bunková a molekulárna biológia
Čo dopekla...
Vo forme tabletiek 3 denne Neprekračovať dávku
Ozaki-san,
chcem vás uistiť, že Amerika sa chce deliť o naše adamantium
TOKIO, JAPONSKO
s ostatným svetom.
Verím, že Japonsko sa k tomuto záväzku hlási.
Svet túto dohodu potrebuje.
Diplomacia musí byť pre vás ťažká.
Pre muža v krajine zvyknutej brať si silou to, čo on chce.
Čo prosím?
Ako inak vysvetliť vašu krádež nášho adamantia,
len aby ste nám ho vo Washingtone vrátili.
To, z čoho nás obviňujete, je nepodložené
a urážlivé.
Takže informácie, ktoré môj výzvedný tím získal a overil,
sú nepravdivé?
Som hlupák.
Hlupák, že vyjednávam s niekým takým naivným, že nevie, že ho klamú.
Naivným?
Ak by som vzorku ukradol,
prečo by som prikázal Kapitánovi Amerika, aby ju získal?
Pravdu sa zrejme nikdy nedozvieme.
Akúkoľvek hru hráte, Japonsko ju hrať nechce.
Neskúšajte nás, pán prezident.
Má optogenetické údaje veľa ľudí.
Hovor na mňa normálne, Joaquin.
Asi našiel spôsob, ako im zadať príkazy do podvedomia
svetelnými zábleskami.
Tá pieseň „Mr. Blue“ je zrejme spúšťač.
Ovládanie mysle.
Áno.
To vysvetľuje Isaiaha.
A to je dôležitejšie.
Riskovať.
Používajte tie svoje úžasné mozgy.
Vôbec som nevyzeral zle, však?
Samuel Sterns.
Viete, mňa len veľmi ťažko prekvapíte.
Bola 89 % šanca, že sem neprídete, ak ohrozím Isaiaha Bradleyho,
ale vy ste tu.
Ste ten kupec.
To som.
Najať si SERPENT bol potrebný krok
na vytvorenie reťaze štatistických istôt.
Možno nie ste až taký múdry.
Ale áno, som.
Moja myseľ vidí všetko, každý možný výsledok.
Takže najmete SERPENT na krádež adamantia,
narušíte Rossov samit, kde o ňom informoval,
a teraz tu len sedíte a čakáte.
Prečo chcete zabiť Rossa?
Prečo si všetci myslia, že chcem Rossa zabiť?
Preto, že ma tu uväznil bez súdu po tom,
ako gamačastice pretvorili štruktúru môjho mozgu?
Dopekla.
Keď Ross zistil, aký môžem byť užitočný,
držal ma tu šestnásť rokov,
využíval moju myseľ na riešenie svojich problémov.
Moje riešenia mu priniesli najvyšší post v krajine.
Keby som ho chcel mŕtveho, bol by mŕtvy.
Ale tým, čo robíte,
ubližujete mnohým ľuďom vrátane môjho priateľa.
Takže vám dávam poslednú šancu skončiť s tým.
Prečo ho chránite?
Ross vie, že ja som za tým v Bielom dome,
a stále za to necháva sedieť v base Isaiaha.
Viete, že sa nezmení.
Nechajte ma to dokončiť.
Bohužiaľ, nemôžem.
Prosím, nebuďte nudný!
Myslíte, že nás zastavia?
Na dosť dlho.
Ste fascinujúci problém.
Ale čoskoro budete von z hry, nech ma zasa neprekvapíte.
Toto je choré. Nemôžu za to.
Ja viem. Len ich neutralizuj.
Hajzel.
Stojte!
Zaistím ich ja.
Postarám sa o nich.
Tak fajn.
Čo tu vy robíte?
To by som sa mal pýtať vás.
Kde je Sterns?
Ak ušiel, treba určiť perimeter,
zátarasy, vzdušnú podporu.
Nezašiel ďaleko.
Prečo nám pomáhate?
Lebo ste mali pravdu. Snáď je to jasné.
- Stáť! - To nič!
Máme rozkaz zatknúť Kapitána Amerika.
Jedného Kapitána Amerika ste už zatkli. Chcete ďalšieho?
Ste zatknutí za vstup na zakázaný vládny pozemok.
Mať pravdu vyzerá takto?
Väčšinou.
Mám oprávnenie. Bol to dlhý deň.
Je bývalá vdova. Zložte toho chlapa.
Tieto rozkazy vydal sám prezident.
Odveďte ich.
Tak mu zavoláme.
Ja som pán Blue
Ruth, uvoľnite nás, hneď!
Keď vravíš, že ma...
- Doriti. - Nie už zasa.
- Bežte! - Choďte, choďte! Bežte!
Choďte!
Pán prezident, tvrdenie Japonska sa zdá byť pravdivé.
Skúšame zistiť miesto narušenia.
Musíme niečo povedať Ozakiho ľuďom.
Nejako napraviť škody.
Musím byť chvíľu sám.
Veľa času nemáme.
Ozaki sa rozhodol poslať k Nebeskému ostrovu lode.
Mieni získať adamantium pre seba.
Ježiš. Francúzsko a India chystajú okupačné plány.
Navrhujem okamžitý návrat do Washingtonu.
Nie, nesúhlasím.
Stratíme s Ozakim šancu.
Tak skúsime iné riešenie.
To nemôžeme. Rozhodne nie!
- Žiadajme stretnutie. - Ak Ozakimu zavoláme
a niečo navrhneme, môžeme...
Nesmieme zmeškať príležitosť. Treba ďalšie stretnutie!
Chcem, aby okamžite vyrazila piata námorná útočná skupina.
A že som na ceste tam.
Pane, naozaj sa chcete zmocniť japonského adamantia?
Nevrátim sa domov s prázdnymi rukami.
Ak má adamantium vlastniť len jedna krajina, budeme to my.
Volajte!
Taylorová!
Prezident nariadil vyslať piatu útočnú skupinu
k Nebeskému ostrovu.
Chcem byť do hodiny na ceste do Indického oceánu.
Pán prezident, toto je extrémne nebezpečné.
Ak vypukne vojna...
Bol som vojnový generál.
Teraz som vojnový prezident.
Áno, pán prezident.
NORFOLK, VIRGÍNIA
Čo tu robíme?
Ross prikázal vziať nás do väzby,
tak si dám odplatiť láskavosť.
Vďaka za toto.
Iste, Kapitán. Sem vrchnosť nikdy nechodí.
Terminál máte pripravený.
Určite vypneš to ovládanie mysle?
Skúsim spustiť program blokovania svetelných signálov,
ktoré vysiela na ovládanie ľudí.
Čo ak sa k niekomu už dostal?
Dobrý postreh.
Preskočilo vám?
Ja som pán Blue
Keď vravíš, že ma ľúbiš
Ó, pán Blue
Aspoň tu sme v pohode.
Máte niekoho dôveryhodného,
kto pozrie a zistí, čo v nich je?
Iste, niekoho mám.
Zariadim.
- Vďaka. Je tu? - Tam.
Počúvajte.
Žasnem, že ešte žijete.
Väčšina ľudí neprežije sekeru v bruchu.
Asi tá kevlarová tkanina.
Pracovné výhody.
Vraveli ste, že zistíte, kto márnil váš čas.
Vravte, čo ste zistili.
Samuel Sterns.
Hrozivý chlap, nemyslíte?
Stretol som horších.
Nie bez Avengerov.
Plná imunita a budem hovoriť.
Ste blázon.
Koho klamete?
Ste tu, lebo vám došli možnosti.
Počuli ste, čo spravil tým strelcom.
Chlap ako Sterns nenechá zbytočných žiť.
Znížený trest, Allenwood, vlastná cela.
Najskôr vravte, čo viete.
Viete, to moja jednotka našla Sternsa v troskách Harlemu.
Vraj bol infikovaný krvou Brucea Bannera,
ale nedala mu silu.
Čo mu dala?
Myseľ schopnú neuveriteľných výpočtov.
Ross, samozrejme,
zbadal príležitosť.
Namiesto odstránenia gamačastíc zo Sternsovej krvi
zvýšil dávku.
Spravil zo Sternsa svoj vlastný mozgový trust,
vyvíjajúci technológiu a zbrane pre štát.
No doriti.
Prečo s tým Sterns súhlasil?
Tábor Echo jeden bola pasca.
Predpokladám, že amnestia bola návnada.
Ross povedal Sternsovi, že ho pustí, keď sa stane prezidentom.
Avšak, vidíte.
Tak si vás Sterns najal na krádež japonského adamantia,
vedel, že to obe krajiny rozháda.
Zaplatil nám z čierneho fondu CIA.
To by prekazilo dohodu a začalo vojnu.
A za chaos by vinili Rossa.
Ako asi muž s Rossovým temperamentom
bude konať, keď sa ocitne v pasci?
Ak utečiete z Allenwoodu, ja vás nájdem.
Keď utečiem, Kapitán,
dlho žiť nebudete.
- Vedeli ste to? - Isteže nie.
Ale Ross už taký nie je.
Nikoho nemusí definovať jeho minulosť.
Kapitán, môj človek potrebuje na tie tabletky 24 hodín.
Okej. Musíme ísť do Washingtonu povedať Rossovi, čo Sterns plánuje.
Nie je vo Washingtone.
Je na USS Milius.
Práve vplávali do Indického oceánu.
Japonské vojnové lode sa tiež blížia.
Doriti. Vyzbrojte sa. Musíme ísť.
Prajete si?
Zdravím, admirál.
Smiem si zatelefonovať?
Kto to zvonil?
No doriti.
Už si videl niečo také?
Nie, nevidel.
NEBESKÝ OSTROV
Budem hovoriť ja, inak nebude počúvať.
Takého som ho nevidela od armády.
Nech sa spamätá.
Lebo čokoľvek Sterns plánuje, príde to čoskoro.
Nech sa letka F-18 pripraví na vzlet.
Ak tú loď otočia, chcem...
Čo tu robí on?
Kázal som vám nezasahovať, Wilson.
Ja som ho priviedla.
Nech odíde!
Pane, žiadali ste ma vyšetriť to
- a situácia je oveľa kompl... - Žiadne výhovorky.
Mali ste jednoduchú úlohu a zlyhali ste.
Pán prezident,
v tábore Echo jeden sme našli informácie, ktoré môžu ohroziť milióny ľudí.
Obaja vieme, že Isaiah je nevinný.
Rád sa o tom porozprávam pred ľuďmi,
ak chcete.
Toto je šialené. Japonci majú byť naši...
Šakal?
Šakal, počuješ?
Ja som pán Blue
Tak rýchlo, Wilson.
Mám za zadkom japonskú flotilu, chcú prísť k ostrovu pred nami.
To presne on chce.
Sterns ťahal pri tom všetkom za motúziky.
Keď SERPENT ukradli adamantium,
pri útoku v Bielom dome.
Úniku zo CIA v Japonsku.
Chce poštvať vás a Japonsko proti sebe, aby došlo k tomuto.
Ako to všetko dokázal z väzenia?
Ovládaním mysle.
Vyvinul technológiu, umožňujúcu ovládať mysle ľudí,
ktorých si vybral.
Možno vrátane vás, pane.
Cítite sa vo svojej koži?
Isteže áno.
Ale má vaše údaje, pane. Prečo?
Ja neviem.
Ak vie ovládať mysle, iste dokáže heknúť súbory.
Ale podľa záznamov ste tábor Echo jeden často navštevovali.
Na uistenie, že je veľmi dôležitý väzeň pod zámkou.
Ale robili vám tam CT,
EKG, krvné testy, všetko.
Toto je absurdné.
Pán prezident, odpovedzte.
Vám ja odpovedať nemusím!
Prečo chodiť
- do väznice v pustine... - Dosť!
Prestaňte!
- ... na testy? - To je rozkaz!
- Prečo? - Pretože som umieral, dopekla!
Pretože mi zlyhávalo srdce!
Nevyliečil to nikto, až on.
Tieto tabletky ma udržali nažive.
A na oplátku som mu dal nádej, že môže získať späť svoj život.
Dostal laboratórium, aby mohol pracovať.
Skúšal som ho aj presunúť, ale...
Nemohli ste riskovať, že prídete o tabletky.
Keď váš kamarát Hulk a Abomination poničili Harlem,
niekto sa za to musel zodpovedať.
Sterns bol len...
vedľajšia obeť.
Obetoval som celý svoj život
službe tejto krajine.
Jediná, na ktorej mi záleží...
tomu nechce rozumieť.
Betty mi nikdy neodpustila, že som na Bannera poslal armádu.
Musel som prežiť...
aby moja dcéra vedela, že v jej otcovi je aj niečo dobré.
Že som ten istý človek, ktorý ju brával pozerať kvitnúce sakury.
To stále môže, pane.
Ja viem, aké je...
cítiť, že musíte niečo dokazovať.
Všetci vidia len to jedno.
Ale ak chcete ukázať niečo viac,
tak nie, keď je doba ľahká.
Ale vo chvíľach, ako je táto.
Sme tu, pretože Sterns chce pomstu
a je mu jedno, že rozpúta vojnu.
Ideme mu presne na ruku.
Pán prezident, dve naše F-18 práve vystrelili na japonskú flotilu.
WHISKEY ŠAKAL
Volajte tých pilotov.
Poškodenie japonskej flotily minimálne.
Pripravte vzdušnú obranu.
Dočerta, čo tí piloti stvárajú?
Stiahnite ich.
Skúšali sme. Whiskey a Šakal neodpovedajú.
Pošlime naše stroje do vzduchu.
Dva sú pripravené na let, pane.
Choďte.
Sterns ich dostal skôr, než som vypol systém.
Musíme japonských pilotov dostať zo vzduchu.
Drž sa blízko a nedaj sa zabiť.
Neumrieť, rozumiem.
Vráťte sa k svojej flotile!
Yamamoto, máme spoločnosť.
To bol omyl. Nie sme nepriatelia.
Šakal letí k japonskej flotile.
Doriti! Vystrelil na nich!
Pán prezident, neposielajte ďalšie stíhačky.
Japonci musia vidieť, že ustupujeme.
Žiadam povolenie vrátiť Američanom paľbu.
Máte povolenie.
Pane, letí sem šesť japonských rakiet.
Vypáľte obranné rakety.
Dopekla, dve prenikli.
Ber si tú vpravo.
Redwing, pomôž mi!
Pane, musíte presvedčiť Japoncov stiahnuť lietadlá!
Toto sme očakávali od Rossovej prezidentúry.
Pán premiér, dvaja naši piloti konajú bez rozkazu.
Odvolajte lietadlá. Niekto nami manipuluje.
Isteže.
Vy.
Skrývate svojich zabijakov za Kapitána Amerika.
On sa ich práve pokúša zastaviť, pane.
Ak tí piloti nedostávajú rozkazy od vás,
tak kto im teda rozkazuje?
To som si myslel.
Pán prezident?
Už sa niekam dostávame.
Ten oheň v hrudi. Tá zúrivosť.
Nenecháte ju konečne vybuchnúť?
Ste v poriadku, pane?
Len potrebujem chvíľku.
Joaquin, Whiskey letí k tebe!
Rozumiem.
Sam, keď skončíme, musíš ma naučiť svoje ťahy!
Výška. Výška.
Výška.
Whiskey je vonku. Pošlite záchranu.
Rozumiem, posielam.
Dvoch Japoncov máte stále za sebou.
Prečo stále po nás idú?
Chceme im pomôcť.
Lebo Ross nechce povedať, kto za tým naozaj je.
Všetka tá nenávisť, ktorú skúšate skryť,
všetka tá špatnosť, tá je stále tam, Ross,
tlie vo vašom vnútri.
Joaquin, idem po Šakalovi!
Rozumiem. Ja týchto zamestnám.
Čo si mi spravil, ty sviniar?
To, na čom sme sa dohodli. Možno trošku viac.
Otrávil si ma!
Tak prestaňte brať tie tabletky. Ale obaja vieme, že neprestanete.
Dajte mi, čo chcem. Prestaňte sa brániť.
Nie!
Sam, Šakal vypálil posledné rakety!
Jedna dolu! Idem po druhej.
Nechaj! Ja idem!
- Nie! Mám ju! - Nechaj!
Mám ju!
Joaquin!
Joaquin spadol! Idem za ním.
Pošleme záchranu.
Vy musíte zastaviť Šakala.
Dopekla! Ja to rýchlo ukončím.
Poddajte sa svojmu hnevu.
Ja práve ničím váš odkaz.
No tak. Už len kúsok.
KONFLIKT O ADAMANTIUM
Môžete roztrhať ich flotilu na kusy holými rukami
a zabiť Kapitána Amerika.
Doriti.
Vypusťte to monštrum zo seba.
Výška, výška, výška.
Vypusťte svoj hnev.
Vypusťte svoju nenávisť.
Redwing, stabilizuj ho!
Nič vás nezastaví, Ross.
Môžete všetkých rozdrviť.
Pán prezident?
Pane. Ste v poriadku?
Kapitán Amerika zastavil tých zmätených pilotov.
Japonsko odvoláva svoje lietadlá.
Opäť ma spojte s Ozakim.
Môžeme to napraviť.
Velenie, Kapitán Amerika zachránil našu flotilu.
Americkí piloti dolu.
Kde je Joaquin?
Záchranári ho už našli.
Vďakabohu.
Tesne sme sa vyhli kríze, keď došlo medzi japonskými
a americkými silami ku krátkej roztržke o Nebeský ostrov.
Kapitána amerického letectva Joaquina Torresa počas potýčky zostrelili
a operujú ho v Národnom vojenskom lekárskom centre Waltera Reeda.
Jeho stav je kritický.
Svorku.
Musím to uzavrieť.
Tlak stabilný.
Odsať!
Nič nevidím. Viac odsať.
Retraktory.
Toto je súkromná izba.
Choďte preč.
Tiež si mi chýbal.
Nerád to priznávam, som rád, že si tu.
Vyzeral si dobre v správach o šiestej.
Ale potom som videl toto.
Museli mu oživovať srdce.
Nevedia, či...
Za toto nemôžeš.
Premýšľam o Stevovi.
Koľko tých mimozemských invázií prekazil?
Dve.
Páni.
Prečo som si myslel, že na to mám?
Mal som si dať to sérum. Ako Steve, ako ty.
Prečo?
Lebo to začína vyzerať, že na toto ja nemám.
Ross ma požiadal obnoviť Avengerov, Buck.
Ale Joaquin je tu, Isaiah vo väzení, a Sterns...
Mal som ho. Už som mal Sternsa priamo v rukách.
A on ušiel.
Dotlačil nás skoro až k vojne, pretože som ne...
Povedz, čo chceš povedať.
Steve urobil chybu.
Nie, neurobil.
On ti nedal ten štít preto, že si najsilnejší, ale pretože si to ty.
Myslíš si, že keby si mal sérum, ochránil by si všetkých, čo máš rád.
Steve ho mal, a neochránil ich.
Si ľudská bytosť a snažíš sa, ako vieš.
Steve dal ľuďom niečo, čomu mohli veriť. Ale ty...
im dávaš to, o čo sa môžu snažiť.
S tým ti pomohli autori prejavov?
Áno. Trochu s tým záverom. Páčil sa ti?
Bol dobrý. Solídne B plus.
- Emocionálny. - Veľmi. Cítil som to.
Ale primerane.
Hej.
Počuj, musím stihnúť lietadlo. Robím zbierku na kampaň. Je to hlúpe.
Bude to v poriadku.
Vďaka, Buck.
Mám ťa rád, kamoš.
- To bol... - Hej.
Budúci kongresman James Buchanan Barnes.
Naživo je vyšší, má aj pekný úsmev, ešte všetky zuby, dobrú postavu.
Má stodesať rokov.
- To by nevadilo. - Kým vyšetrovanie
pokusu o atentát v Bielom dome a šokujúcej streľby
na základni Anacostia-Bolling pokračuje...
SUPERVOJAK NA SAMOTKE
... Isaiaha Bradleyho zajtra čaká vojenský súd.
Musím na vzduch.
Je to ohromujúci pád muža,
ktorého zo zabudnutia vytiahol Kapitán Amerika.
Len dva roky po tom, ako ho zbavili nespravodlivých obvinení,
Bradley sa teraz nachádza v cele na samotke
a čelí možnému trestu smrti.
NÁMORNÍCTVO USA VÝCVIKOVÝ KOMPLEX
Dobre, odznova. Poďme znova.
Hovor.
Dunphy, čítal si moju správu?
Tak čo vieme?
V tých tabletkách od teba je silné gamažiarenie,
uspôsobené na vstrebanie do krvi.
Dopekla, odkiaľ ich máš?
Doriti. Musím volať.
Tento zvuk už teraz narušuje vašu rovnováhu.
Keď otočím týmto gombíkom, naruší váš srdcový pulz.
Vaša smrť ma vôbec neteší,
ale nedovolím vám volať Kapitánovi.
Vy ste kto?
Nie je to zjavné?
Ja som hrdina.
Pane.
Agentka Taylorová.
Hlásim, že všetkých hostí prezreli
a trikrát sme prešli Ružovú záhradu.
Ďakujem.
- Uvidíme sa tam. - Áno, pane.
Haló?
Haló. Ahoj.
Ja... Ako sa máš?
Prepáč, mala som zavolať po tom útoku v Bielom dome.
Si v poriadku?
Je mi fajn.
Tak rád počujem tvoj hlas.
Nemyslel som, že zdvihneš.
Betty, ja... Viem, že som urobil mnoho chýb.
Ale snažím sa zmeniť, byť lepším človekom.
Mohli by sme sa ísť niekedy poprechádzať?
Pozrieť si kvitnúce sakury, ako za starých čias.
Hej. To by bolo fajn.
Dobre. Ľúbim ťa.
Ahoj, oci.
Prosím.
Dobrý deň všetkým.
Keď som sa ujal vlády,
sľúbil som, že zaistíme skutočný, trvalý mier.
Dnes začíname ten sľub napĺňať.
Kapitán Amerika...
spravíte mi láskavosť a poradíte zatrpknutému mužovi na konci síl?
To robíte, nie?
Asi máme päť minúť, než vás poliši odtiaľto odvedú.
Prekazili ste moje veľké finále v Indickom oceáne.
Tak teraz sa musím vzdať, nech dosiahnem, čo chcem.
No, ak čakáte na ospravedlnenie, budeme tu dlho.
Ja čakám, kým si uvedomíte, že obaja chceme to isté,
aby všetci videli, kto Ross naozaj je.
S hrdosťou vravím, že naša dohoda bude konečne podpísaná.
Teraz pár vašich otázok.
Pane, čo poviete na správy, že vzťahy s Japonskom
narušilo vaše riešenie pokusu o atentát v Bielom dome?
Napriek výmyslom, ktoré niektorí použili, aby nás obrátili proti sebe,
sa naše vzťahy ukázali ako pevné.
Držali ste Rossa roky nažive.
Nezabili ste ho, keď ste v Bielom dome mali šancu.
Ja to vidím tak,
že v Indickom oceáne nešlo o to začať vojnu.
Chceli ste zničiť jeho odkaz.
Áno.
Ale neodhalili ste ako.
Tie tabletky.
Aj na to niekoho mám.
Nie, už nemáte.
Je pravda, že k sporu v Indickom oceáne došlo, lebo Japonci odhalili,
že to vaša vláda zaplatila žoldnierskej skupine SERPENT
za krádež ich adamantia?
My sme im nezaplatili.
Ross zo mňa spravil monštrum.
Je len správne, že ja mu spravím to isté.
Prečo sa neusmievate?
- Na zem! - Stáť!
Zvážili ste niekedy v tom veľkom mozgu, že sa v Rossovi možno mýlite?
Stavíte sa?
Hej.
- Kam idete? - Zastaviť to.
Na zem, hneď!
- Máte právo mlčať... - Kapitán Amerika!
Ak mám s Rossom pravdu, tak umriete!
Vy umriete!
Samuel Sterns sa vzdal
Pán prezident, doktor Samuel Sterns sa práve vzdal.
Vraj ste mu sľúbili milosť
za prácu na tajných vládnych projektoch pre vás.
To je klamstvo.
Prezident Ross, chýbajú mi vaše návštevy.
- Čo chcete? - Chcel som späť svoj život,
ale na to je už neskoro.
- Pane. - Pomohol som vám viac...
Vysvetlím to.
Musia to vedieť!
Pochopte, v akej som pozícii.
Ja chápem. Nechali ste ma hniť v tomto väzení.
Nechajte ma!
- Nechajte ma! Pusťte ma! - Pane.
Nemôžem vás pustiť.
- Nemôžete? - Ne...
Mňa?
- Mňa? - Všetci budú presne vedieť, čo ste zač.
A Betty vami bude opovrhovať ešte viac.
Pane, prosím.
PREZIDENT OSLOVUJE NÁROD
Pane.
Preboha.
PREZIDENT SPOJENÝCH ŠTÁTOV
Odkedy sú červení?
Prezident Ross?
Agentka, strieľame?
Toto Sterns chcel.
Ježiš.
Sam, musím ľudí odviesť.
Zabezpečte perimeter okolo Bieleho domu!
Nie!
Ustúpte! Ustúpte!
Dolu!
Sam, letia drony.
Ruth, vyprázdnite Hains Point.
Nalákam ho tam.
Sam, preskočilo vám? Zabije vás.
Urobte to!
Stále to môžete premôcť, Ross.
Vidíte, kde ste?
Pamätáte si to tu?
Chodili ste sem s Betty.
To nezabralo.
Dobre.
Chceš ma?
Poď si po mňa!
Sam? Sam, počujete ma?
Sam, ste v poriadku?
Prosím, však som toho grázla zložil?
Doriti.
Posily prídu o päť minút.
Nie, povedzte, nech počkajú.
Čo?
Mal som si dať to sérum.
Bucky trepe sprostosti.
Ja tú stávku prehrám.
Ross!
Obaja vieme, že ma môžete zložiť jedným úderom,
ale ja si myslím, že nechcete.
Viem, že ste spravili pár hrozných vecí.
Možno som blázon...
ale podľa mňa sa snažíte zmeniť.
Teraz je čas dokázať to svetu.
Dokázať to Betty.
Armáda Sternsa preváža do stráženého zariadenia.
Musíte ísť do nemocnice.
Najskôr musím ísť niekam inam.
ZÁKLADŇA ANACOSTIA-BOLLING WASHINGTON DC
To je tretí, starký.
Vravel som, že ťa dostanem von.
To toľko trvalo?
Ďakujem, Sam.
Som s tebou.
Mám pár zlomených kostí, tak...
Poďte, pán Bradley. Musíme vypísať pár papierov
a potom môžete ísť.
Pokračujú diskusie v súboji o novoobjavený prvok ...
DOHODA O NEBESKOM OSTROVE
... v prekrásnom novom svete adamantia.
OBNOVA BIELEHO DOMU
V hlavnom meste
sa už začala obnova Bieleho domu,
ktorá je dôležitým krokom smerom k normálnemu chodu krajiny.
RAFT
Tadiaľto.
Pán prezident. Páči sa vám ubytovanie?
Zámerne nepohodlné.
Ani strava sa vraj nezlepšila.
Počuli ste dobre.
Bradley je vonku?
Áno, pane.
To je dobre.
Pán prezident, ohľadne vašej krvi.
Sterns zrejme časom zvyšoval v tých tabletkách dávku gamačastíc.
Roky sa vo vašom tele ukladali. To vyvolalo váš...
Môj malý záchvat.
A preto musím byť tu.
Sú to fakt pevné steny.
Áno.
Ale musím povedať,
bolo pôsobivé vidieť, ako ste prevzali plnú zodpovednosť za svoje skutky.
Vzdali sa úradu. Prijali svoj trest.
Aby krajina mohla ísť ďalej.
Ozaj, Japonsko sa rozhodlo podporiť dohodu. My tiež.
Ozakiho-Rossovu zmluvu.
Dokázali ste to.
Sam, prečo ste tu?
Pane?
Sme v tomto na opačných stranách od samého začiatku.
Ak nedokážeme vidieť v tom druhom to dobré, tak už sme boj prehrali.
Navyše som sa chcel uistiť, že je starý vojak v poriadku.
Rád by som zostal, ale tuším máte ďalšiu návštevu.
Ahoj, oci.
Na tú prechádzku s tebou sa teraz asi nedostanem.
To nevadí.
Môžeme si len sadnúť a rozprávať sa.
To budem rád.
Aj ja.
Ako sa má mladý?
Stále je troch mimo, ale už lepšie.
Nechám vás pokecať si.
A kam ideš? Späť do Baltimoru?
Nie.
Mám pre nás s Ruth lístky na dnešný zápas, pri ihrisku.
Z vďaky, že mi pomohla von.
Som rád, že si si na šport našiel rovnako mrzutú kamošku.
Zopakuj to.
Žartujem. Dostal som ťa.
Falcon sa prebúdza.
Všetku slávu ti nenechám.
Prepáč, zlyhal som.
Zlyhal? Ale choď.
Áno.
Ty si nikdy nezlyhal.
Nikdy ťa nezostrelili z oblohy a nezapikoval si do Indického oceánu.
Vždy si perfektný.
Hej.
Lebo ak nie som perfektný...
mám pocit, že sklamem všetkých, ktorí sa snažia niečo zmeniť.
To je tlak, kamoš.
Doľahne na teba.
Núti ťa pochybovať, či budeš niekedy...
dosť dobrý.
Tam, kde som vyrastal, som hrdinov vždy videl len na nete.
Alebo v telke.
Bolo to také vzdialené.
A ja že keď sa dostanem z Miami,
možno raz budem...
Nepovedz Ant-Man.
Nie, človeče.
Chcel som byť ty.
No...
Sam Wilson.
Lebo ten chlapík? Ten sa nikdy nevzdá.
Ten tlak, zodpovednosť, čo spomínaš?
Ja chcem aj tie.
Ide hlavne o načasovanie.
Stráž si otočku, potom zapni trysku predtým, ako kopneš.
- Nie. - Áno.
Nie. To je...
To je všetko.
Musím padať z oblohy častejšie.
Áno, budeš.
Okej.
Počuj, ty sa z toho dostaneš.
Ja viem.
A keď príde ten čas, maj oblek pripravený,
lebo Ross mal v jednom pravdu.
Svet potrebuje Avengerov.
- To vážne? - Áno.
Áno.
Predtým mi to nenapadlo, ale keď to spomínaš...
Bože.
Keďže sú krídla poškodené, čo keby ich...
Nie.
- Nevieš čo. - Nie.
Čokoľvek, nie.
Ja len vravím, že ty máš asi Wakanďanov na rýchlej voľbe
a môžeš mi...
dohodiť niekoho na vylepšenie krídel.
Chceš, aby ti Wakanďania niekoho dohodili?
Hej.
Typické Miami.
Žartuješ? Oni mi niekoho dohodia. Hej.
NA MOTÍVY KOMIKSOV MARVELU
CAPTAIN AMERICA PREKRÁSNY NOVÝ SVET
Vravel som, že stávku prehráte.
Chcete vedieť, čo je smiešne?
Nemám náladu na vaše vtipy.
Zabili ste veľa dobrých ľudí pre svoju pomstu.
Verte mi, nemáme rovnaký zmysel pre humor.
Ale žijeme v tom istom svete, však?
Za záchranu ktorého by ste zomreli?
Blíži sa to.
Videl som to v pravdepodobnostiach ako za bieleho dňa.
Vy všetci hrdinovia, chrániaci tento svet...
Myslíte si, že ste jediní? Myslíte si, že toto je jediný svet?
Uvidíme, čo sa stane, keď ho budete musieť chrániť pred tými druhými.
KAPITÁN AMERIKA SA VRÁTI
Preklad titulkov: Miro Kováčik